Here is a page extracted from Wikipedia that may contain CSS, HTML, and a lot of unformatted text.

Title: Present de subchuntivo
Content: O present de subchuntivo tien diferents funcions en as luengas neolatinas, encara que no siempre son coincidents en todas. Puet expresar probabilidat, expresar deseyo u orden, oracions subordinadas negativas dezaga d'os verbos "creyer", "pareixer", "pensar", oracions con chudicio de valor u obligación, cuan o verbo principal influi en l'acción d'o verbo subordinau, dezaga d'as locucions conchuntivas "antes que", "pa que", y "sin que", oración subordinada d'acción que encara no ha rematau y introdueita por "cuan", "dimpués que" y "dica que", oracions concesivas con conchuncions u locucions conchuntivas como "encara que", "maguer" y oracions modals con as conchuncions "como" y "cuanto".

Present de subchuntivo en aragonés 

Os usos d'o present de subchuntivo en aragonés son pareixius a los usos d'o present de subchuntivo en atras luengas neolatinas, pero ye un poquet menos corrient porque bi ha oracions subordinadas d'as que o verbo principal influi en o verbo subordinado que se resuelven con o infinitivo y no con o subchuntivo. Ye o caso d'as oracions con o verbo caler.

Present de subchuntivo en francés 

O present de subchuntivo francés se forma con as desinencias -e, -es, -e, -ions, -iez, -ent sobre a radiz. 

En o caso d'os verbos irregulars a radiz d'o present de subchuntivo coincide con a d'a tercera persona en plural d'o present d'indicativo.

En francés o subchuntivo se fa servir pa expresar obligación, voluntad, necesidat, deseyo, espera, preferencia, dubda u sentimiento.
Preferencia, deseyo (seguindo a verbos como vouloir, demander, souhairer, préferer): 
Je voudrais qu'il fasse beau demain. 
Sentimiento (seguindo a verbos como aimer, être heureux, avoir peur): 
Je suis heureux qu'il vienne.
Dubda (seguindo a verbos como douter): 
Je doute qu'il fasse beau demain.

A estructura mes frecuent con subchuntivo ye il faut que, que indica una obligación personal a diferencia d'una obligación cheneral, que s'expresa con un infinitivo:
Il faut que je mange tôt.
Il faut manger pour vivre.

Tiempos verbals